Diari Oficial de la Generalitat Valenciana


Sumari del DOGV 3293, del 24-07-1998 (1998/5593)

RESOLUCIÓ d'1 de juny de 1998, de la Conselleria d'Ocupació, Indústria i Comerç, sobre alienació de béns mobles integrats en el patrimoni de la Generalitat Valenciana.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3293

Data del DOGV
:   24-07-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/5593


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ d'1 de juny de 1998, de la Conselleria d'Ocupació, Indústria i Comerç, sobre alienació de béns mobles integrats en el patrimoni de la Generalitat Valenciana. [1998/Q5593]
  
Examinat el procediment iniciat d'ofici per la direcció del Centre de Formació i Inserció Professional d'Ontinyent per a l'alienació per concert directe de béns mobles integrants del patrimoni de la Generalitat Valenciana, indicats en l'annex, s'han apreciat els fets que figuren a continuació:
  
Primer
  
Segons el tècnic valorador designat en el procediment hi ha al Centre de Formació i Inserció Professional d'Ontinyent una sèrie de màquines de confecció d'impossible aprofitament per als fins formatius a què es destinaven, atés el seu grau d'obsolescència, i el valor en conjunt de les quals no excedeix de 500.000 pessetes.
  
Segon
  
S'ha donat compte a la Direcció General de Tributs i Patrimoni de la valoració practicada.
  
Tercer
  
Consta en l'expedient administratiu la comunicació de la voluntat d'alienació a tres industrials dedicats a la compravenda de béns i productes usats, o activitats semblants.
  
Quart
  
Examinades les ofertes presentades pels industrials, el Servei de Programació i Coordinació de Formació Professional Ocupacional proposa l'adjudicació a l'empresa Valfrey, SL, per un import de cinquanta mil pessetes (50.000 PTA), per ser aquest el millor i únic preu.
  
La valoració jurídica dels fets exposats és la següent:
  
Primer
  
És d'aplicació l'article 55 de la Llei de Patrimoni de la Generalitat Valenciana, en la redacció que en fa la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, i s'han complit els tràmits que estableix el Decret 193/1989, de 22 de desembre, del Consell de la Generalitat Valenciana, pel qual es regula el procediment d'alienació de béns mobles, propietat de la Generalitat Valenciana (DOGV 15.01.90).
  
Segon
  
L'alienació dels béns a títol onerós en comportarà la desafectació per aplicació d'allò que s'ha disposat en la Llei de Patrimoni ja esmentada.
  
D'acord amb tot l'anterior, tot exercint les facultats atorgades per l'article 35 de la Llei 5/1983, de 30 de desembre, de Govern Valencià, i en virtut de la delegació conferida pel conseller d'Ocupació, Indústria i Comerç al secretari general per mitjà de la Resolució de 10 de juliol de 1997 (DOGV núm. 3.043 de 25.07.97), resolc:
  
Primer
  
Desafectar els béns a què es refereix aquesta resolució del servei públic al qual s'hi destinaven, i que s'indiquen en l'annex.
  
Segon
  
Adjudicar a l'empresa Valfrey, SL, el lot de màquines de confecció que s'inclou en la relació annexa, d'acord amb l'oferta presentada per aquesta, per un import total de cinquanta mil pessetes (50.000 PTA).
  
Contra aquesta resolució, que posa fi a la via administrativa, les persones interessades podran interposar, després de la comunicació preceptiva a aquest òrgan de contractació, un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini màxim de dos mesos comptats a partir de l'endemà de la recepció de la notificació, de conformitat amb allò que s'ha establit en l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i en els articles 58.1 i 57.2.f de la Llei de la Jurisdicció Contenciosa Administrativa (disposició addicional 11 de la Llei 30/1992). Tot això sense perjudici que s'utilitze qualsevol altra via que es considere oportuna.
  
València, 1 de juny de 1998.- El secretari general: José Antonio Manteca Pérez.
  
ANNEX
  
Valoració de les màquines de confecció que a continuació es relacionen per a l'alienació i posterior baixa d'inventari del Centre de Formació i Inserció Professional d'Ontinyent, realitzada pel senyor Salvador T. García Ortega, tècnic de manteniment del Centre de Formació i Inserció Professional d'Ontinyent:
  
1 REFREY Mod. 631 D-2 N.º sèrie 5768186 10.000 PTA
  
1 REFREY Mod. 155 U-7 N.º sèrie 4581101 10.000 PTA
  
1 REFREY Mod. 977 I-4 N.º sèrie 2723322 10.000 PTA